**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Viši savjetnik za proračun, financije i računovodstvo – 1 izvršitelj**

Javni natječaj je objavljen u Narodnim novinama br. 87/22 od 27. srpnja 2022. godine

Opis poslova:

1. priprema upute proračunskim korisnicima za izradu prijedloga proračuna, priprema prijedlog proračuna te izmjena i dopuna proračuna i prateće akte te obrazloženje istih u dijelu nadležnosti Odsjeka, podnosi mjesečna izvješća o izvršenju proračuna, sastavlja polugodišnji i godišnji izvještaj o izvršenju proračuna te obrazloženje istih u dijelu nadležnosti Odsjeka, priprema podatke te sastavlja druga izvješća i analize iz djelokruga rada za potrebe općinskih tijela i vanjskih korisnika
2. koordinira i prati rad službenika unutar Odsjeka za proračun, financije i računovodstvo, osigurava primjenu propisa iz djelokruga rada Odsjeka, prati računovodstveno i financijsko poslovanje unutar riznice, brine o pravovremenom i ispravnom izvršavanju radnih zadataka i obveza Odsjeka te o izvršavanju odluka, zaključaka i drugih akata općinskih tijela iz svoje nadležnosti
3. predlaže pravovremeno donošenje novih općih ili internih akata te usklađenje postojećih s propisima, priprema prijedloge odluka i drugih akata u okviru svoje nadležnosti te po potrebi sudjeluje u izradi akata iz nadležnosti drugih odsjeka
4. izrađuje prijedlog programa rada, financijskog plana i izvješće o radu Odsjeka, usklađuje, koordinira i kontrolira izradu drugih povremenih izvještaja iz djelokruga Odsjeka
5. prati realizaciju prihoda i rashoda proračuna, usklađuje dinamiku izvršenja proračunskih izdataka s planom proračuna i izvorima financiranja te predlaže mjere za ekonomiziranje raspoloživim sredstvima te mjere za osiguranje proračunske likvidnosti, prati i usklađuje izvršavanje financijskih planova proračunskih i izvanproračunskih korisnika s planom proračuna
6. sastavlja prijedlog plana nabave Odsjeka, priprema dokumentaciju za provođenje postupaka javne nabave (tehničke specifikacije, troškovnik, kriteriji za odabir i uvjeti izvršenja ugovora), provodi postupak jednostavne nabave za potrebe Odsjeka, sastavlja prijedloge ugovora temeljem provedenih postupaka nabave u okviru nadležnosti Odsjeka te prati njihovu realizaciju
7. predlaže mjere za unapređenje informacijskog sustava i uvođenje novih programskih aplikacija iz nadležnosti Odsjeka te vezanih aplikacija ostalih sustava
8. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti, po potrebi sudjeluje u radu općinskih tijela te izvršava naloge pročelnika koji se odnose na službu.

**Osnovna bruto plaća:13.446,95 kn**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne pločeOpćine Viškovo vrijeme održavanja testiranja. Kandidati koji ispunjavaju formalne uvjete iz oglasabit će pozvani na pisano testiranje i provjeru rada na računalu putem e-maila navedenog na prijavina natječaj.

Na istoj internet stranici i oglasnoj ploči objavit će se vrijeme održavanja intervjua i to najmanjepet dana prije održavanja intervjua. Intervju se provodi samo s kandidatima koji su ostvarilinajmanje 50% bodova iz svakog dijela provjere znanja i sposobnosti kandidata na provedenomtestiranju i provjeri praktičnog rada. Kandidati koji su ostvarili najmanje 50% bodova iz svakogdijela provjere znanja i sposobnosti kandidata na provedenom testiranju i provjeri praktičnog radabit će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, proračunsko planiranje i izvještavanje, izvršavanje proračuna i financijskog plana, upravljanje i raspolaganje imovinom, financiranje jedinica lokalne samouprave, zaduživanje jedinica lokalne samouprave, proračunsko računovodstvo i računski plan, sustav proračunske riznice i proračunski korisnici, financijsko izvještavanje u proračunskom računovodstvu, proračunske klasifikacije, fiskalna odgovornost, lokalni porezi, porez na dodanu vrijednost, obračun plaća i drugih primanja zaposlenih, obračun drugog dohotka, financiranje komunalnih djelatnosti, javna nabava, uredsko poslovanje, službenički odnosi.

**Pravni i drugi izvori provjere znanja:**

* Zakon o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o proračunu (NN br. 144/21)
* Zakon o financiranju jedinica lokalne i područne (regionalne) samouprave (NN br.  127/17, 138/20)
* Pravilnik o proračunskom računovodstvu i računskom planu (Narodne novine br. 124/14, 115/15, 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17, 112/18, 126/19, 145/20 i 32/21)
* Pravilnik o polugodišnjem i godišnjem izvještaju o izvršenju proračuna (NN br. 24/13, 102/17, 1/20 i 147/20)
* Pravilnik o proračunskim klasifikacijama (NN br. 26/10, 120/13 i 01/20)
* Zakon o fiskalnoj odgovornosti (NN br.  111/18)
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br. 95/19)
* Zakon o porezu na dohodak (NN br.  115/16, 106/18, 121/19, 32/20, 138/20)
* Zakon o lokalnim porezima (NN br.[115/1](http://narodne-novine.nn.hr/clanci/sluzbeni/2010_02_26_610.html)6. i 101/1[7](http://narodne-novine.nn.hr/clanci/sluzbeni/2013_09_120_2580.html).)
* Zakon o porezu na dodanu vrijednost (NN br. 73/13., 99/13., 148/13., 153/13., 143/14., 115/16., 106/18., 121/19., 138/20. i 39/22.)
* Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra NN br. [128/09](http://narodne-novine.nn.hr/clanci/sluzbeni/2009_10_128_3152.html)., [142/14](http://narodne-novine.nn.hr/clanci/sluzbeni/2014_12_142_2674.html)., 23/19., 83/21.)
* Pravilnik o postupku zaduživanja te davanja jamstava i suglasnosti jedinica lokalne i područne (regionalne) samouprave (NN br.[55/09](http://narodne-novine.nn.hr/clanci/sluzbeni/2009_05_55_1268.html). i [139/10](http://narodne-novine.nn.hr/clanci/sluzbeni/2010_12_139_3546.html).)
* Zakon o javnoj nabavi (NN br.120/16.)
* Zakon o sustavu unutarnjih financijskih kontrola u javnom sektoru (NN br.78/15. i 102/19.)
* Zakon o komunalnom gospodarstvu (NN br.  68/18., 110/18. i 32/20.)
* Uredba o uredskom poslovanju (NN br.75/21.)
* Zakona o službenicima i namještenicima u lokalnoj i područnoj (regionalnoj) samoupravi NN br. 86/08., 61/11., 4/18. i 112/19.)
* Statut Općine Viškovo (“Službene novine Općine Viškovo” broj: 3/18., 2/20., 4/21. i 10/22.)